**ЖОБАНЫҢ ЛОГИКАЛЫҚ СЫЗБАНҰСҚАСЫ.**

Мониторинг және бағалау жобаның логикасымен ажырамастай байланыста. Ол келесі алгоритм бойынша қалыптасқан:

Егер бізде қажетті ресурстар (input) болса, онда біз қызметтерді/іс-шараларды (activities) орындай аламыз;

Егер біз жоспарланған қызметтерді/іс-шараларды (activities) сәтті орындасақ, онда ол бізді аралық нәтижелерге (output) жетуге әкеледі;

Егер біз барлық аралық нәтижелерге (**output**) жететін болсақ, жобаның міндеттерін шешеміз, яғни, соңғы нәтижелерге (**outcome**) қол жеткіземіз;

Егер біз жобаның соңғы нәтижелеріне (**outcome**) жететін болсақ, ұзақ мерзімді нәтижеге (**impact**), сонымен қатар, жобаның мақсатына (**goal**) жақындаймыз.

Бұл логикалық саты жобаның барлық компоненттерінің байланысын қадағалауға және оны бүтіндей көруге көмектеседі, сонымен қатар, жобаның логикалық матрицасының қалыптасуы үшін негіз болып табылады.

.**ЛОГИКАЛЫҚ СЫЗБАНҰСҚА** – бұл жобаның логикалық сипаттамасы:

* Біз қандай өзгерістерге жеткіміз келеді (үш деңгейлі нәтиже)
* Біз оған қалай жетеміз (қызмет)
* Біз өзгерісті қалай өлшейміз (индикаторлар)
* Ақпаратты қайда және қалай жинаймыз (анықтау құралы)
* Нені назарға алу керек (қателіктер/қатерлер)

|  |  |  |  |
| --- | --- | --- | --- |
|  | Жобаның қажетті жетістіктері  (біз не істегіміз келеді және неге жеткіміз келеді) | Анықтау көздері  (қайдан/қашан ақапарат алу) | Қателер/қатерлер  (тағы нені ескеру қажет) |
| **Ықпал ету /Ұзақ мерзімді нәтижелер(impact)** |  |  |  |
| **Соңғы нәтижелер (outcome)** |  |  |  |
| **Аралық нәтижелер (output)** |  |  |  |
| **Қызмет (activities)** |  |  |  |

Кез-келген жоба өзгертуге немесе мақсатты топ ішінде өзгерістің болуына бағытталған. Сондықтан ойластырылған қадамдардың тиімділігі бойынша осы логикалық саты бойынша алға жылжу туралы ақапарат алу үшін біз көмекке мониторинг және бағалауды шақырамыз. Ол басқару шешімдерін қабылдау үшін қажетті бағдарлама барысы және нәтижесі туралы ақпарат алуға көмектеседі.

**МОНИТОРИНГ ЖӘНЕ БАҒАЛАУ ЖҮЙЕСІ.**

Мониторинг және бағалау жүйесі (ары қарай МиО жүйесі) шешім қабылдайтын тұлғалар жоба барысы және нәтижелері бойынша қажетті ақпаратты алуға мүмкіндігі болу үшін жасалынады. Бұл әртүрлі деңгейдегі аудитория – жоба үйлестірушісі, ұйым жетекшісі және донорлар немесе серіктестердің өкілдері болуы мүмкін. Соларға келетін ақпарат қабылдауға ыңғайлы форматта болуы тиіс.

Жобаның мониторинг және бағалауын жоспарлау кезінде келесі сәттерді ескеру керек:

* Біз нені қадағалап, мониторинг жасайтынымызды анықтау. Бұл біз бағалауды кім үшін жүргізетінімізге байланысты. Стейкхолдерлер өздерінің қызығушылықтары мен басымдықтарына қарай бағалаудың түрлі нәтижелеріне мүдделі. Мысалы, жергілікті өзін-өзі басқару органдары аймақтың әлеуметтік-экономикалық даму стратегиясының мақсатына жетуді басымдыққа алуы мүмкін. Ал шағын ауылдың әйелдері нәтижесінде өздерінің күнделікті өмірлері жақсарса, өздерінің жобасын сәтті болды деп айта алады
* Жоба барысы қадағаланып отыратын индикаторларды анықтау.
* Мониторинг жүргізу үшін ақпарат көзін анықтау. Ақпарат көзі болуы мүмкін: бенефициарлар, жоба қызметкерлері, серіктестердің өкілдері, құжаттар.
* Ақпарат жинау тәсілін таңдау және бізде қандай ресурстар бар екенін анықтау (уақыт, қаржы, адами)
* Ақпарат жинау кестесін және жиілігін анықтау.
* Қажетті ақпаратты алуға жауаптыны тағайындау және сол ақпаратты беретіндермен келісу.
* Ақпараттың барлық кезеңі басынан есепке дейін бір құжатта көрсетіледі және кез келген маманға түсінікті болу керек. Онда формаларды толтыратын, өңдейтін, талдау жасайтын жауапты мамандар және құжаттар сақталатын орын көрсетілуі мүмкін.
* Өңдеу технологиясын, алынған ақпаратты сақтайтын және талдайтын және осы процеске жауаптыларды анықтау.
* Мониторинг ақпараты (берілгендер) қалай және кімге берілетінін, сондай-ақ, оны кім және қалай пайдаланатындығын жоспарлау. Қандай ақпаратты, қандай түрде, қаншалықты жиі және кімге көрсету керектігін анықтау қажет.

Мониторинг және бағалау барысында жиналған ақпаратты пайдалануға болады:

-менеджерлік шешім қабылдау (мамандар арасында жүктемені қайта бөлу, еріктілермен әдістемелік жұмысты нығайту, жарнама стратегиясын өзгерту және т.б.),

-серіктестерге жоба жетістіктерін көрсету (презентация, есеп),

-ұйымды алға тарту үшін, атағын шығару үшін бағалау нәтижелерін, әсіресе, жарқын «жетістіктер тарихын» пайдалануға болады

-жобаға қатысы бар әлеуметтік жағдайдың жарқын өзгерістерін жылдық есепке кіргізуге болады

- қосымша қаражат тарту (грантқа өтінім жазу кезінде, қаражат жинау),

-донорлар алдында есептілік.

**ЖОБАНЫ МОНИТОРИНГ ЖӘНЕ БАҒАЛАУ ЖОСПАРЫ.**

Мониторинг және бағалау жоспары – бұл жобаның мониторинг және бағалау жүйесін ашып көрсететін негізгі құжат. Ол жобаның логикалық сызбанұсқасына негізделетін кестеден тұрады. Мониторинг және бағалау жоспарында индикаторлар (өлшемдер) бойынша негізгі ақпараттар жалпылама беріледі. Онда жоба берілгендері туралы ақпараттарды тарату үшін келесі мәліметтер көрсетіледі: индикатордың нақты анықтамасы, дерек көздері, берілгендерді жинау тәсілдері және мерзімдері, жауапты тұлғалар және мақсатты аудитория, сондай-ақ, берілгендерді пайдаланатын саласы.

Жобаның мониторинг және бағалау жоспары жобаны жүзеге асыруға дейін, жоспарлау кезеңінде жасалынуы тиіс. Бұл жоба қызметкерлеріне жобаның логикалық матрицасымен салыстыруға және жобаның мақсатына жету үшін жоба шеңберінде орындайтын қызмет түрлері щынайы және қисынды екеніне көз жеткізуге мүмкіндік береді. Содан басқа, мониторинг және бағалау жоспары ақпаратты жинау және талдау қызметін жоспарлауға, жобаның мониторинг мәселелерін жекелеп қарастыруға көмектеседі.